open-index/open-wikipedia-markdown huggingface dataset:
సీమాంధ్ర

ఆంధ్రప్రదేశ్ రాష్ట్రంలోని రాయలసీమ (కర్నూలు, అనంతపురం, కడప, చిత్తూరు), కోస్తాంధ్ర (శ్రీకాకుళం, విజయనగరం, విశాఖపట్టణం, తూర్పు గోదావరి, పశ్చిమ గోదావరి, కృష్ణా, గుంటూరు, ప్రకాశం, నెల్లూరు) ప్రాంతాలని కలిపి **సీమాంధ్ర**గా వ్యవహరిస్తారు. ఆంధ్ర ప్రదేశ్ రాష్ట్రం నుండి తెలంగాణ ప్రాంతం విడిపోయి కొత్త రాష్ట్రంగా ఏర్పడటంతో మిగిలిన ఆంధ్ర ప్రదేశ్ (అనగా రాయలసీమ, కోస్తా ఆంధ్ర) ప్రాంతాన్ని సీమాంధ్ర లేదా నవ్యాంధ్రగా వ్యవహరిస్తున్నారు. 1953న ఏర్పడి 1956 వరకూ కర్నూలు రాజధానిగా కొనసాగిన '''ఆంధ్ర రాష్ట్రమే''' ఇప్పటి సీమాంధ్ర. 1956లో కోస్తా ఆంధ్ర, రాయలసీమలతో కూడిన ఆంధ్ర రాష్ట్రం, హైదరాబాదు రాష్ట్రం (ఇప్పటి తెలంగాణ ప్రాంతం) లను ఉమ్మడి ఆంధ్రప్రదేశ్ రాష్ట్రంగా ఏర్పాటు చేశారు.

## ప్రాంతాలు
సీమాంధ్ర మూడు ప్రాంతాలతో కూడి ఉంది. ఉత్తరాంధ్ర/కళింగాంధ్ర/ఉత్తర కోస్తాగా పిలువబడే శ్రీకాకుళం, విజయనగరం, విశాఖపట్టణం జిల్లాలు ఒక భాగం.కోస్తా జిల్లాలుగా పిలువబడే తూర్పు గోదావరి, పశ్చిమ గోదావరి, కృష్ణా, గుంటూరు, ప్రకాశం, నెల్లూరు జిల్లాలు రెండవ భాగం. రాయలసీమగా పిలువబడే కర్నూలు, అనంతపురం, కడప, చిత్తూరు జిల్లాలు మూడవ భాగం.

## ఇవి కూడా చూడండి
*సమైక్యాంధ్ర ఉద్యమం
*ఆంధ్రప్రదేశ్
* ఉత్తరాంధ్ర
* తెలంగాణ
* కోస్తా
* రాయలసీమ
* ఆంధ్రరాష్ట్రం ఏర్పాటు

## మూలాలు

## వెలుపలి లంకెలు

వర్గం:ఆంధ్రప్రదేశ్
నందిని గౌడ్

నందిని గౌడ్ హైదరాబాదు కి చెందిన ఒక ప్రముఖ చిత్రకారిణి, ముద్రణా రంగంలో నిపుణురాలు. ఎం.ఎఫ్. హుసేన్, షంషాద్ హుసేన్, లక్ష్మా గౌడ్ ల వంటి హేమాహేమీలు ప్రదర్శించిన చిత్రాలతో బాటు ఈమె చిత్రాలు కూడా ప్రదర్శింపబడ్డాయి. 
నందిని గౌడ్ వివిధ అవార్డులని ఫెలోషిప్ లని అందుకొన్నది. 1995 లో జాతీయ స్థాయి స్కాలర్ షిప్ ని అందుకొన్నది భారతదేశ ప్రభుత్వానికి చెందిన సాంస్కృతిక విభాగం నుండి చిత్రకళ కి జూనియర్ ఫెలోషిప్ ని అందుకొన్నది.
## జీవిత చరిత్ర
చిత్రకారుడు, బహుముఖ ప్రజ్ఞాశాలి అయిన లక్ష్మా గౌడ్ కుమార్తె. తెలంగాణ లోని మెదక్ జిల్లా లో 1967 లో జన్మించినది. బరోడా లోని ఎం.ఎస్. విశ్వవిద్యాలయము లో నుండి చిత్రకళ లో, ముద్రణా రంగంలో పట్టాలు పుచ్చుకొన్నది. 
హైదరాబాదులోనే నివసిస్తూ, తన స్వంత స్టూడియో నుండి పని చేస్తుంది.

## శైలి
హైదరాబాదు నగరపు జీవితాన్ని, గ్రామీణ జీవితం, అందులో ఉండే సాధు జంతువులు (పిల్లులు, మేకలు) తన చిత్రపటాల్లో కనబడుతూ ఉంటాయి. పూలకుండీలు, పండ్లు ఉన్న పళ్ళెం, మేకప్ సాధనాలు కూడ తన చిత్రపటాల్లో కనబడుతుంటాయి.

"భారతీయ నగరాలని సుందరంగా చిత్రీకరించటం లో పట్టుని సాధించే నా ప్రయత్నాలని నా చిత్రాల్లో చూడవచ్చు." అంటుంది నందిని.
## ప్రదర్శనలు
* Art Alive Gallery, Delhi, INDIA in 2007
* View Exhibition Emerging India at Art Alive Gallery
* Guild Art Gallery in 1998
* Vadehra Art Gallery, New Delhi in 1995
* Renaissance Art Gallery, Bangalore in 1994
* Gallery Espace, New Delhi in 1992
## మూలాలు

* http://www.new.shrishtiart.com/Artist_Profile.aspx?ArtistId=181
* https://web.archive.org/web/20110721154200/http://www.greaterhyderabad.co.in/article/Arts/9852/
* https://web.archive.org/web/20110713025207/http://www.indianartcollectors.com/view-details.php?arid=4160
* http://www.affordindianart.com/pages/nandinigoud.html
* https://web.archive.org/web/20080608075142/http://www.fiidaaart.com/artists/nandini_goud.htm
* http://www.guildindia.com
* https://web.archive.org/web/20111004025012/http://www.gallerythreshold.com/artist.aspx?artist_id=27
* http://www.goudsinfo.com
* https://web.archive.org/web/20120301113121/http://www.galleriaart.net/artists_bio.asp?aid=275

వర్గం:తెలుగు కళాకారులు
వర్గం:1967 జననాలు
వర్గం:జీవిస్తున్న ప్రజలు
వర్గం:సంగారెడ్డి జిల్లా మహిళా చిత్రకారులు
632

సా.శ. **632** : గ్రెగోరియన్ కేలండరు యొక్క మామూలు సంవత్సరం.

## సంఘటనలు
thumb|తాలిబన్లు పేల్చివేయక ముందు బమియాన్ లోని బుద్ధ విగ్రహం
* జనవరి 27: సూర్య గ్రహణం సంభవించింది.
* మార్చి 18 (సుమారు) : ముహమ్మద్ ముస్లింలకు తన చివరి ఉపన్యాసం చేసాడు. ఇది, తన వారసుడిగా అలీ ఇబ్న్ అబీ తాలిబ్ నియామించడమేనని షియాలు నమ్ముతారు.
* జూన్ 8: అనారోగ్యంతో జ్వరంతో ముహమ్మద్ 63 సంవత్సరాల వయసులో మదీనాలో మరణించాడు. అతని వారసుడు షియాలు అలీ ఇబ్న్ అబీ తాలిబ్ అని, సున్నీలు అబూ బకర్ అనీ భావిస్తారు.
* జూన్ 16: ఎనిమిదేళ్ళ వయసులో యాజ్డెగర్డ్ III, పర్షియన్ సామ్రాజ్యానికి రాజు (*షా*) గా సింహాసనం అధిరోహించాడు. అతను సస్సానిడ్ వంశపు చివరి పాలకుడు అవుతాడు. 
* ఉమ్మా యొక్క మత, ఆధ్యాత్మిక, రాజకీయ నాయకత్వం కోసం అలీ ఇబ్న్ అబీ తాలిబ్ యొక్క ఇమామా (షియా సిద్ధాంతం) ప్రారంభమవుతుంది.
* రిడ్డా వార్స్ : అరేబియా తిరుగుబాటు గిరిజనులపై అబూ బకర్ సైనిక దాడులను ప్రారంభించాడు. సరైన మార్గనిర్దేశం చేసిన ఖలీఫాల శక్తిని తిరిగి స్థాపించడానికీ, ముహమ్మద్ వారసత్వాన్ని స్థాపించడానికీ అతడు ఈ పని మొదలుపెట్టాడు.
* సెప్టెంబరు: భుజాఖా యుద్ధం : ఖలీద్ ఇబ్న్ అల్-వలీద్ నేతృత్వంలోని ఇస్లామిక్ సైన్యం (6,000 మంది) హైల్ ( సౌదీ అరేబియా ) సమీపంలో తులైహా నాయకత్వం లోని మతభ్రష్ట తిరుగుబాటుదారులను ఓడించారు .
* డిసెంబరు: అక్రాబా యుద్ధం: అబూ బకర్ నేతృత్వం లోని ముస్లిం సేనలు, ముసేలిమాహ్ నాయకత్వం లోని మతభ్రష్ట తిరుగుబాటుదారులను (40,000 మంది) అక్రాబా మైదానంలో ఓడించాయి 
* చైనా యాత్రికుడు జువాన్జాంగ్, బమియాన్ లోయ ( ఆఫ్ఘనిస్తాన్ ) లోని ఒక పర్వత ప్రాంతంలో చెక్కిన రెండు భారీ బుద్ధ విగ్రహాల గురించి వ్రాశాడు.

## జననాలు

## మరణాలు

* జూన్ 8: ముహమ్మద్, ఇస్లామిక్ ప్రవక్త (జ. 570 )
* ఆగస్టు 28: ముహమ్మద్ కుమార్తె ఫాతిమా
* అబూ దుజన, ముహమ్మద్ సహచరుడు
* ఇబ్రహీం ఇబ్న్ ముహమ్మద్, ముహమ్మద్ కుమారుడు
* ఖోస్రావ్ IV, పర్షియన్ సామ్రాజ్యపు రాజు
* ముసాయిలిమా, అరేబియాకు చెందిన స్వయంప్రకటిత ప్రవక్త

## మూలాలు


వర్గం:632
పళ్ళిపట్టు

**పళ్ళిపట్టు** పట్టణం కుశస్థలీ నది ఒడ్డున యున్నది. తమిళనాడు రాష్ట్రం తిరువళ్ళూరు జిల్లాకు చెందిన ఈ చిన్న పట్టణం ఆంధ్ర రాష్ట్రాన్ని సరిహద్దున ఉంది. 2001వ సంవత్సరం భారతదేశ జనాభా లెక్కల ప్రకారం సుమారు 8,650 మందికి పైగా జనాభా కలగి యున్నది. ఇందులో సుమారు 50 శాతం మంది ప్రజలు తెలుగు భాషను మాతృభాషగా కలగి యున్నారు,40%శాతం మంది తమిళభాషను మిగిలిన వారలు ఉర్దు, హిందీ, కన్నడ మొదలగు భాషలను తమ మాతృభాషగా కలగి యున్నారు .

## రవాణా సౌకర్యము
పళ్ళిపట్టు పట్టణం పళ్లిపట్టు తాలూకా యొక్క రాజధాని, ఈ పట్టణంమ ముఖ్య రహధారుల కూడలిలో ఉన్నది, కావున పుత్తూరు-చిత్తూరు, చిత్తూరు-నగరి నడుమ నడిచే బస్సులు తరచూ వస్తుంటాయి, చెన్నై, తిరుత్తని, తిరుపతి, బెంగుళూరు, షొలింఘర్ వంటి ప్రాంతాలకు రవాణా వసతి గలదు. పళ్ళిపట్టు నగరానికి పరిసర ప్రాంతాల నుండి అనేక మంది ప్రజలు వస్తువులను కొనుగోలు చెయుటకై రోజూ వస్తుంటారు, వీరిలో అంధ్ర రాష్ట్రాన్నికి చెందిన వారూ ఉంటారు,
ముఖ్యంగా దీపావళి టపాకాయల కొనుగోలుకై ఆంధ్రప్రదేశ్, చిత్తూరు జిల్లా నుండి చాలా మంది వస్తుంటారు.

## 2009 దుర్ఘటన
గత 2009వ సంవత్సరం అక్టోబరు నెల 17వ తేది, శుక్రవరము సాయంత్రము యొక్క టపాకాయ దుకాణములో జరిగిన అగ్ని ప్రమాదము బారిన పడి పదుల సంఖ్యలో ప్రజలు ప్రాణాలు కోల్పోయారు,
వీరిలో చాలా మంది ఆంధ్రప్రదేశ్కు చెందిన వారే..
ఈ ఘటనతో పళ్ళిపట్టు పట్టణం వార్తలోకి ఎక్కింది.అప్పటి నుండి టపాకాయల వ్యపారము చాలా తగ్గింది.

## వివరాల పట్టిక

## విద్యా సంస్థల పేర్లు
పళ్ళిపట్టులో అనేక ప్రభుత్వ, ప్రభుత్వేతర సంస్ధలకు చెందిన పాఠశాలలు ఉన్నాయి, చుట్టు ప్రక్కల గ్రామాల నుండి విద్యార్థులు చదువుకోవడానికి వస్తూవుంటారు.తమిళ, తెలుగు, ఇంగ్లీషు భాషలలో పాఠాలు బోధింపబడుతుంది.

* బాలుర ప్రభుత్వ మహోన్నత పాఠశాల
* బాలికల ప్రభుత్వ మహోన్నత పాఠశాల
* సాయిశ్రీ మెట్రికులేషన్ పాఠశాల
* సెయింట్ మేరీస్ మెట్రికులేషన్ పాఠశాల
* పంచాయితి యునియన్ పాఠశాల (మెయిన్)
* పంచాయితి యునియన్ పాఠశాల (ధలవాయి పటెడ)

## సూచికలు

## యితర లింకులు
* Pallipattu ఆంగ్ల వికీలో వ్యాసం.

వర్గం:తమిళనాడు
వర్గం:తిరువళ్ళూరు జిల్లా పట్టణాలు
కొచ్చర్లకోట సత్యనారాయణ

**కొచ్చర్లకోట సత్యనారాయణ**, ( ఏప్రిల్ 2, 1915 - డిసెంబరు 21, 1969 ) తొలితరం తెలుగు సినిమా, రంగస్థల నటుడు, సినిమా సంగీత దర్శకుడు, నేపథ్యగాయకుడు

## జననం
ఈయన తూర్పు గోదావరి జిల్లా లోని జమీందారీ కుంటుంబంలో ఏప్రిల్ 2, 1915 న జన్మించారు. ఆయన బాల్యమంతా భీమడోలు యందు గల తాతగారింట్లో గడిచింది. ఆయన బాల్యంలో గ్రామఫోన్ ముందు కూర్చుని ఆ పాటలను శ్రద్ధగా వింటూండేవాడు. ఆయన రాజమండ్రిలో ఉన్నత పాఠశాలలో చదివేటప్పుడు "మాచిరాజు రామచంద్ర మూర్తి" గారి "కేసరి సమాజం"లో చేరారు. అచట రంగస్థలం పై నటనను ప్రారంభించారు. ఆయన చింతామణి , " ప్రతాపరుద్రీయం" వంటి నాటకాలలో నటించి వచ్చిన సొమ్మును పాఠశాలలకు గ్రంథాలయాలకు విరాళంగా యిచ్చేవారు.

ఆయన సినిమా రంగంలో "ద్రౌపది వస్త్రాపహరణం" చిత్రంతో ప్రవేశించారు. ఆ చిత్రం సరస్వతీ టాకీస్ వారిది. ఆయన "జరాసంధ" చిత్రంలో కృష్ణునిగా, "వరవిక్రయం" చిత్రంలో బసవరాజు గా, వై.వి.రావు గారి "మళ్ళీ పెళ్ళి" లోనూ, "పాదుకా పట్టాభిషేకం"లో లక్ష్మణునిగా నటించారు.

ఆయన మరల రంగస్థల రంగంలో ప్రవేశించి వేమూరి గగ్గయ్య , స్థానం నరసింహారావు లతో కలసి "జరాసంధ", "సారంగధర", "తులాభారం" నాటకాలలో నటించారు. ఆ తర్వాత ఆయన బందా కనకలింగేశ్వరరావు గారి ప్రభాత్ థియేటర్ లో చేరి "పాండవ" విత్రంలో అర్జునునిగానూ, "బొబ్బిలి యుద్ధం"లో వెంగళరావు గానూ, "సతీసావిత్ర"లో సత్యవంతునిగానూ, "చింతామణి"లో భవానీశంకరం గానూ, "కాళిదాసు"లో కాళిదాసు గాను నటించారు. ఆయన రామాంజనేయ యుద్ధంలో రామునిగా బేతా వెంకటరావుతో కలసి నటించారు.

## మరణం
ఆయన ఏలూరులో 1969 డిసెంబరు 21 లో మరణించారు.
thumb|వరవిక్రయము

## నటించిన చిత్రాలు
# *సీతా కళ్యాణం* (1934) (నటుడు)
# *ద్రౌపది వస్త్రాపహరణం* (1936) ... సహదేవ (నటుడు)
# *[[జరాసంధ]]* (1938) ... కృష్ణ (నటుడు)
# *[[మళ్లీ పెళ్ళి]]* (1939) .... వెంకటరావు (నటుడు, నేపథ్యగాయకుడు)
# *[[వరవిక్రయం]]* (1939) .... బసవరాజు (నటుడు)
# *[[పాదుకా పట్టాభిషేకం]]* (1945) ... లక్ష్మణుడు (నటుడు )

## సూచికలు

## యితర లింకులు
* 

వర్గం:తెలుగు సినిమా నేపథ్యగాయకులు
వర్గం:1915 జననాలు
వర్గం:1969 మరణాలు
వర్గం:తెలుగు సినిమా గాయకులు
వర్గం:తెలుగు సినిమా నటులు
వర్గం:తూర్పు గోదావరి జిల్లా రంగస్థల నటులు
వర్గం:తూర్పు గోదావరి జిల్లా సినిమా నటులు
వర్గం:తూర్పు గోదావరి జిల్లా గాయకులు
ఎం అర్ ఐ

thumbnail|ఎం.ర్.ఐ యంత్రము

**ఎం.ఆర్.ఐ** (MRI) అనే పదము "మేగ్నటిక్ రెసొనంస్ ఇమేజింగ్" (magnetic resonance imaging) యొక్క సంక్షిప్త పదము. ఎం.ఆర్.ఐ. పరికరము మనిషి లోపల యున్న అవయవాలను చూచుటకై వైద్యులు ఉపయోగిస్తారు, దీని సహాయముతో శస్త్ర చికిత్స చేయకుండానే రోగి యొక్క సమస్యను తెలుసుకొనవచ్చును. దీనికి "మేగ్నటిక్ రెసొనంస్ టోమొగ్రఫి" (magnetic resonance tomography) సులభంగ "ఎం.ర్.టి" (M.R.T) అని కూడా పిలుస్థారు.

## చరిత్ర
ఎం.ర్.ఐను కనుగొన్నది పెలిక్స్ బ్లాక్ (Felix Block) అనే శాస్త్రవేత్త 1946లొ కనుగొన్నాడు కాని అపట్లో అంతగా అభివృద్ధి కాలెదు. 1952లో పెలిక్స్ బ్లాక్ భౌతిక శాస్త్రము విభాగములో నోబెల్ బహుమతి పొందాడు.పెలిక్స్ బ్లాక్ తరువాత చాలా మంది శాస్త్రవేత్తలు ఎం.ర్.ఐ మీద పరిశోధనలు చేసారు, వారిలో ముఖ్యులు. పీటర్ మానస్పీల్డ్ (Peter Mansfield), పాల్ లౌతర్బుర్ (Paul Lauterbur, పీటర్ మానస్పీల్డ్ 2003లో నొబెల్ బహుమతి పొందాడు.మనుషులపై మొట్టమొదటి పరిశోధన 1977 జూలై నెల 3వ తేదిన జరిగింది.

## ఎలా పనిచేస్తుంది
మనిషి శరీరములో నీరు వుంటుంది, నీటిలోని హైడ్రొజన్ అణువుల్లో ప్రోటాన్లు వుంటాయి, అవి అయస్కాంత తరంగాలచె ప్రభావితం అవుతాయి.
ఎం.ర్.ఐ యంత్రములోనికి మనిషిని ప్రవేశ పెట్టిన తరువత మనిషి శరీరము లోనికి అయస్కాంతతరంగాలను ప్రసురింపచేస్తుంది. మనిషి శరీరములో హైడ్రోజన్ అణువులు ప్రభావితం అవుతాయి, దానితో అ అణువులలో వుండే ప్రోటాన్లు ఆ అయస్కాంత తరంగాలు వస్తున్న దిక్కునకు తగ్గటుగా వరుసక్రమములో నిలబడుతయి.అలా నిలిచిన ప్రోటాన్లు ద్వారా అయస్కాంత శక్తి శరీరములోనికి ప్రవహిస్తాయి, యం.ర్.ఐ యంత్రము ఆ తరంగలను ఆపినవెంటనే మనిషి శరీరములో వరుసగా నిలబడియున్న ప్రోటాన్లు యధాస్థితికి చేరుతాయి. అలా చేరే సమయములో రేడియో ప్రీక్వెసీ పరిధిలోని అయస్కాంత తరంగాలను వెలువరుస్తాయి, వీటిని అర్.అఫ్. కాయల్స్ ద్వారా సేకరించి, ఆ తరంగాలను 
సాంఘనిక యంత్రానికి (కంప్యూటర్) అనుసంధించి పురియర్ ట్రాంస్పార్ం అనే పధ్దతి ద్వార మనిషి లోపలి అవయవాల చిత్రాన్ని సాంఘనిక యంత్రము శ్రుష్టిస్తుంది.
## ఉపయోగాలు
ఎం.ర్.ఐ.ను ఉపయోగించి శరీరములోని గడ్డలను, కండరాల సమస్యలు, మెదడులోని సమస్యలు, మల్టిపల్ స్క్లారసిస్, వెన్ను పూస సమస్యలు మొదలగు వాటిని కనుగొనవచ్చను.

## సూచికలు

## యితర లింకులు

* A Peer-Reviewed, Critical Introduction. European Magnetic Resonance Forum (EMRF) /The Round Table Foundation (TRTF) ; Peter A. Rinck (editor)
* A Guided Tour of MRI: An introduction for laypeople National High Magnetic Field Laboratory
* The Basics of MRI. *Underlying physics and technical aspects*.
* Video: What to Expect During Your MRI Exam from the Institute for Magnetic Resonance Safety, Education, and Research (IMRSER) 
* International Society for Magnetic Resonance in Medicine
*
* Blue Plaque commemorating the manufacture of the first commercial MRI whole body scanner at Osney Mead, Oxford
* Royal Institution Lecture – MRI: A Window on the Human Body
* Animal Imaging Database (AIDB)
* How MRI works explained simply using diagrams 

వర్గం:1973 పరిచయాలు
వర్గం:వైద్య పరికరాలు
వర్గం:అమెరికా ఆవిష్కరణలు
622

సా.శ. **622** : గ్రెగోరియన్ కేలెండరు సాధారణ సంవత్సరం.

## సంఘటనలు
thumb|మదీనాలో మహమ్మదు ప్రవక్త సమాధి
* బైజాంటైన్-సాసానియన్ యుద్ధం : హెరాక్లియస్ చక్రవర్తి కాన్స్టాంటినోపుల్ నుండి సైన్యంతో (బహుశా 50,000 మంది) ప్రయాణించి, పెర్షియన్ సామ్రాజ్యానికి వ్యతిరేకంగా ఎదురుదాడిని ప్రారంభిస్తాడు (అతని కుమారుడు కాన్స్టాంటైన్ III ని, కాన్స్టాంటినోపుల్ కు పెద్దయైన సెర్గియస్ I రక్షణలో విడిచి వెళ్ళాడు). అతను కొన్ని రోజుల తరువాత సిలిసియా, సిరియా జంక్షన్ వద్ద, అలెగ్జాండ్రెట్టా, పురాతన ఇస్సస్ సమీపంలో కాలూనాడు.
* ఇస్సస్ యుద్ధం : హెరాక్లియస్ కప్పడోసియాలో షహర్‌బరాజ్ ఆధ్వర్యం లోని పర్షియన్ దళాలను ఓడించాడు. అనటోలియాను తిరిగి స్వాధీనం చేసుకున్నాడు. కాని అతని బాల్కన్ డొమైన్‌లకు అవర్స్ ఎదుర్కొన్న ముప్పును ఎదుర్కోవటానికి కాన్స్టాంటినోపుల్‌కు తిరిగి వస్తాడు 
* పశ్చిమ టర్కులు ఆక్సస్ లోయను ఆక్రమించుకున్నారు. పర్షియాకు వ్యతిరేకంగా వారు హేరక్లియుస్‌కు సహకరించి, ఖొరాసాన్ (ఆధునిక ఆఫ్ఘనిస్తాన్) ను పట్టుకున్నారు.
* సెప్టెంబర్ 9  లేదా జూన్ 17  &ndash; ఇస్లామిక్ ప్రవక్త ముహమ్మద్, తనను హత్య చేయడానికి పన్నిన కుట్ర గురించి తెలిసిన తరువాత, తన సహచరుడు అబూబకర్తో పాటు మక్కాలోని తన ఇంటి నుండి రహస్యంగా బయలుదేరి, యాత్రిబ్ (తరువాత దాని పేరు మదీనా అని మార్చాడు) కు హెగిరా (వలస) వెళ్ళాడు. వారు మక్కాకు దక్షిణాన ఉన్న థావర్ గుహలో మూడు రోజులు ఆశ్రయం పొంది, తిరిగి సెప్టెంబర్ 13 న గాని, జూన్ 21 న గానీ బయలుదేరారు.
* సెప్టెంబర్ 20  లేదా జూన్ 28: ముహమ్మద్ నేరుగా యాత్రిబ్‌లోకి ప్రవేశించడు, కానీ దాని శివార్లలో ఉన్న ఖుబా పరిసరాల్లో ఆగుతాడు. అతను ఇస్లాం మొట్టమొదటి మసీదు అయిన ఖుబా మసీదును ఇక్కడే స్థాపించాడు. జూలై 2 న (లేదా సెప్టెంబర్ 24 న) శుక్రవారం ప్రార్థనల కోసం యాత్రిబ్‌కు తన మొదటి సందర్శన చేస్తాడు.
* అక్టోబర్ 4  లేదా జూలై 13: ఖుబాలో పద్నాలుగు రోజుల బస తరువాత, ముహమ్మద్ చివరకు ఖుబా నుండి యాత్రిబ్‌కు వెళతాడు. ప్రజలు అతనికి హృదయపూర్వకంగా స్వాగతం పలికారు. ఇక్కడ అతను మదీనా రాజ్యాంగాన్ని రచించాడు. నగరంలోని వివిధ ముస్లిం, యూదు, క్రైస్తవ, అన్యమత గిరిజన వర్గాల మధ్య ఒక ఒప్పందం అది. బహుళ-మత ఇస్లామిక్ రాజ్యానికి ఆధారభూతమైనది. అల్-మసీదు అన్-నబావి మసీదు నిర్మాణాన్ని ప్రారంభిస్తాడు. తరువాత 638 లో ఉమర్ కాలిఫేట్ సమయంలో, చాంద్ర మానం ప్రకారం మదీనాకు వలస వచ్చిన సంవత్సరం (622 జూలై 16 శుక్రవారం - 623 జూలై 4) కొత్త హిజ్రీ శకం ( *అన్నో హెగిరే* &ndash; ఎహెచ్) "మొదటి సంవత్సరం"గా పేర్కొనబడింది.
* జువాన్జాంగ్ 20 సంవత్సరాల వయస్సులో బౌద్ధ సన్యాసిగా నియమితుడయ్యాడు.

## మూలాలు


వర్గం:622
వర్గం:సంవత్సరాలు
లింఫోమా

**లింఫోమా** అనబడే ఈ కేన్సర్ తెల్లరక్తకణాలలోని లాసికాణువు లేదా లింఫోసైట్లలలో జన్యు మార్పు సంభవించి, అవి నియంత్రణ లేకుండా విభజించడం వల్ల ఏర్పడుతుంది. ఇది శరీరములోని శోషరస నాళము, ప్లీహము, ఎముక మజ్జ, రక్తము, ఇతర భాగాలలో ఏర్పడవచ్చును. ఇది సాధారణంగా కణుపు వలె ఏర్పడును. లింఫోమాలు చాలా రకాలున్నాయి. ఒక్కో రకానికి ఒక్కో విధమైన చికిత్స చేస్తారు. ముఖ్యంగా హాడ్జ్కిన్స్ లింఫోమా లేదా నాన్-హాడ్జ్కిన్స్ లింఫోమాగా విభజిస్తారు, వీటిలో మరల మరెన్నో ఉప జాతులున్నాయి.

## వ్యాధి లక్షణాలు
250px|right|thumb|ఫోలిక్యులర్ లింఫోమా కణుపు
* శోషరసగ్రంథులువాచియుండుట.
* జ్వరం.
* రాత్రి ఉక్కపోత.
* బరువు తగ్గుట.
* ఆకలి వేయకపోవడము.
* శ్వాసకోశ సమస్యలు.
* దురదలు

## లింఫోమా నిర్దారణ
250px|right|thumb|నోడ్యులార్ మెంటల్ సెల్ లింఫోమా సూక్ష్మదర్శిణిలో ఇలా కనిపిస్తుంది
**లింఫోమా** ను నిర్దారణకు జీవాణుపరీక్ష (బయాప్సి) చెయ్యవలసి వుంటుంది. అనగా రోగి శరీరములోని గడ్డ నుండి కొంత భాగమును తీసి సూక్ష్మదర్శిని సహాయముతో చూచి నిర్ధారణ చెయ్యాలి.
అలా ప్రథమ నిర్ధారణ చేసాక, మరికొన్ని పరీక్షలు చేయవలసి ఉంటుంది. వాటిలో ముఖ్యమైనవి
* ఇమ్యునోఫీనోటైపింగ్ పరీక్ష (Immunophenotyping)
* ఫ్లో సైటోమెట్రీ పరీక్ష (Flow cytometry)
* ఎఫ్.ఐ.ఎస్.హెచ్ పరీక్ష (FISH testing)
పై పరీక్షల సహాయముతో లింఫోమాను వర్గీకరించి, అందుకు తగిన చికిత్స చేస్తారు.

వీటిలో ముఖ్యముగా వైద్యులు చూచునది
# హాడ్జ్కిన్స్ లింఫోమానా లేక మరో రకమా.
# లింఫోమా కణము టి లింఫోసైట్కు చెందినదా లేక బి లింఫోసైట్కు చెందినదా.
# ఏ అవయవములో ఏర్పడినది.
## వర్గీకరణ
సాధారణంగా హాడ్జ్కిన్స్ లింఫొమా లేదా నాన్-హాడ్జ్కిన్స్ లింఫొమాగా విభజిస్తారు.

### హాడ్జ్కిన్స్ లింఫోమా
హాడ్జ్కిన్స్ లింఫోమా మిగతా వాటిక్కనా చాలా భిన్నమైనది. ఇందులో రీడ్-స్టెర్న్‌బర్గ్ కణము (Reed–Sternberg cell) వుంటుంది.
thumbnail|హాడ్జ్కిన్స్ లింఫోమా సూక్ష్మదర్శినిలో ఇలా ఉంటుంది
### నాన్ హాడ్జ్కిన్స్ లింఫోమా
హాడ్జ్కిన్స్ లింఫోమా కానివి ఈ కోవకు చెందును.
నాన్ హాడ్జ్కిన్స్ లింఫోమా రకాల పట్టిక

## దశలు
లింఫోమా వైద్యము చేయుటకు అది ఏ దశలో ఉందో తెలుసుకొని దానికి తగ్గటుగా చికిత్స అందచేయబడును.
లింఫోమా మొదటి దశ నుండి నాల్గవ దశ వరకు విభజించవచ్చును.
మొదటి దశలో లింఫోమా నిర్బంధములోనుండును, ఇది ప్రమాదకరమైనది కాదు.
నాల్గవ దశలో లింఫోమా ఇతర అవయవాలకు వ్యాపిస్తుంది, ఇది చాలా ప్రమాదకరము కానీ సత్వరముగా చికిత్స అందించినచో నయమగును.

## వైద్యము

ఒక్కో రకము లింఫోమాకు వేరువేరుగా చికిత్స అందించాలి. రోగి యొక్క వయసు, లింఫోమా దశ, వచ్చిన అవయవము వంటి వాటిని దృష్టిలో పెట్టుకుని రేడియోధార్మిక చికిత్స, కీమో థెరపి వంటివాటితో చికిత్స చేయబడును.
ప్రతి రకము లింఫోమాలను హై-గ్రేడు లింఫోమా, లో-గ్రేడు లింఫోమాగా విభజిస్తారు.
హై-గ్రేడు లింఫోమాలు చాలా వేగముగా వ్యాప్తి చెందును, చికిత్స ఇవ్వని పక్షంలో కొద్ది రోజులలోనే రెండింతలుగా పెరుగుతూ పోతాయి, కానీ ఈ రకము లింఫొమాలు మందులకు బాగా లొంగుతాయి.
సరియైన చికిత్సతో హై-గ్రేడు లింఫొమాలను నయం చేయవచ్చును.
లో-గ్రేడు లింఫోమాలు చాలా నిదానంగా వ్యాప్తి చెందును, చికిత్స ఇవ్వని పక్షములోకూడా రోగి చాలా కాలము పాటు సాదారణ జీవితం గడుపతారు. కానీ ఇవి మందులకు అంతగా లొంగదు.

## సూచికలు

## యితర లంకెలు
* ఆంగ్ల వికీలో వ్యాసం
* ఈ-మెడిసిన్ :

వర్గం:శరీర నిర్మాణ శాస్త్రము
వర్గం:వ్యాధులు
వర్గం:రక్త ప్రసరణ వ్యవస్థ
వర్గం:లింపోమా
వర్గం:రక్త సంబంధ వ్యాధులు
జలవిహార్

thumb|260x260px|జలవిహార్, హైదరాబాదు
**జలవిహార్** అనగా వాటర్ పార్క్, ఇది హైదరాబాదులో ఉంది. దీని విస్తీర్ణం 12.5 ఎకరాలు (5.1 హెక్టార్లు). ఈ జలవిహార్ ను సంజీవయ్య పార్క్ పక్కన, హుస్సేన్ సాగర్ సరస్సు వెంబడి 20 మే 2007న ప్రారంభించారు.

## నేపథ్యం
ప్రవాస భారతీయుడు ఆర్.జె.రావు, వ్యక్తుల సమూహం స్థానిక పర్యాటక శాఖతో ఒక పబ్లిక్ ప్రైవేటు భాగస్వామ్యం పద్ధతిన  నిధులు సమకూర్చారు. ఈ శాఖ నెక్లెస్ రోడ్ లో హుస్సేన్ సాగర్ సరస్సును ఆనుకొనివున్న 12.5 ఎకరాల (5.1 హెక్టార్లు) భూమిని ఈ ప్రాజెక్ట్ కొరకు మంజూరు చేసింది. ఈ భూమిని 33 సంవత్సరాలకు ఒప్పందానికి వార్షిక వ్యయం , 5% మొత్తం స్థూల ఆదాయాలతో ఏర్పాటు చేయబడింది. ఈ యేర్పాట్లు ప్రతి 5 సంవత్సరాలకు ఒకసారి సమీక్షించవలసి యుంటుంది

ఈ భూమిని 2000 సంవత్సరంలో నారా చంద్రబాబునాయుడు ఆంధ్రప్రదేశ్ ముఖ్యమంత్రిగా నున్న సమయంలో యిచ్చినప్పటికీ ఈ భూములలో ఆక్రమణలు, యాజమాన్య సమస్యల కారణంగా పనులు నిలిపివేయబడ్డాయి.  ఆ తర్వాత స్థానిక ప్రభుత్వం ప్రాజెక్టులు కేటాయించుటకు ప్రోబ్ పద్ధతిని ప్రారంభించింది . ఈ ప్రాజెక్టును 2006 మధ్య కాలంలో ప్రారంభించడానికి భారతదేశ సుప్రీం కోర్టు అనుమతి తెలిపింది. ఈ అనుమతి ఆంధ్రప్రదేశ్ కాలుష్య నియంత్రణ మండలి, ఆంధ్రప్రదేశ్ హైకోర్టు అనుమతుల ఆధారంగా సుప్రీం కోర్టు అంగీకరించింది. 

ప్రభుత్వ, ప్రైవేటు భాగస్వామ్యం ఫలితంగా హెచ్చు లాభదాయకత కారణంగా స్థానిక ప్రభుత్వం ఈ పాజెక్టు విధానాన్ని 2010లో కొనసాగించుటకు ప్రతిపాదించింది.

యిటీవల జూలై 2013లో సామాజిక మార్కెటింగ్, ఆన్‌లైన్ అభివృద్ధి కంపెనీలు జలవిహార్ లో ఉద్యోగాలను కంపెనీ వెబ్‌సైట్ లో ఉంచుతున్నారు. ఆన్‌లైన్ మార్కెటింగ్, సామాజిక మార్కెటింగ్ కొరకు వెబ్‌సైట్ లో పొందుపరచునున్నారు. యిరుపక్షాల మధ్య ఒప్పందం ఐదు సంవత్సరాలవరకు కొనసాగుతుంది.

## సౌకర్యాలు
ఈ పూల్ మన దేశంలోనే అతిపెద్దది. దీని విస్తీర్ణం 18000 చ.అడుగులు. దీనిలో 1000 మంది ప్రజలకు సదుపాయాన్ని కల్పించే విధంగా నిర్మించబడింది. మొత్తం పార్కులో నిర్మాణ వైశాల్యం 10% మాత్రమే ఉంది. హుస్సేన్ సాగర్ చుట్టూ ఉన్న చెత్తను నివారించడానికి జలవిహార్ చుట్టూ సరైన ఫెన్సింగ్ ఉంచడం జరిగింది. ఈ పార్కులో ముఖ్యంగా రెండు జోన్లు కలవు -- అవి వినోదం, పార్టీ. ఇందులో వేవ్ పూల్, డ్రై రైడ్స్, మిని ట్రైన్, ఫుడ్ కోర్టులు ఉన్నాయి. పార్టీ జోన్ ల 2000 మంది ప్రజలు ఉండే విధంగా లాన్ ను యెర్పాటు చేయడం జరిగినది.

## చిత్రమాలిక

## సూచికలు

## యితర లింకులు
* జలవిహార్ లో సౌకర్యాలు
*

వర్గం:హైదరాబాదు
ఎముక మజ్జ

**ఎముక మజ్జ** అనబడే ఈ మృదువైన కణజాలము ఎముక లోపలి భాగములో ఉంటుంది. ఇది మనుషులలో, ఇతర క్షీరదాల్లో ఎర్ర రక్త కణాలను ఉత్పత్తి చేస్తుంది. ఒక్క మనిషిలో నాలుగు శాతం బరువు ఈ ఎముక మజ్జదే. ఎముక మజ్జలో ప్రతి రోజూ 50,000కోట్ల రక్త కణాల ఉత్పత్తి అవుతాయి. ఎముక మజ్జలో నుండి సూక్ష్మ రక్తనాళాల ద్వారా ఆ కణాలు రక్తము లోనికి కలుస్తాయి.

## ఎముక మజ్జ రకాలు

మనుషుల్లో రెండు రకాల మజ్జలున్నాయి.

;మొదటి రకము : *[[మెడులా ఒస్సియం రుబ్ర (medulla ossium rubra)]]* అనగా ఎరుపు మజ్జ. ఈ మజ్జలో రక్తకణాల ఉత్పత్తి భాగమే ఉంటుంది. ఇది ఎర్ర రక్తకణాలను, తెల్ల రక్తకణాలు, రక్త పటికలును ఉత్పతి చేస్తుంది.
;రెండవది : *[[మెడులా ఒస్సియం ఫ్లావా (medulla ossium flava)]]* అనగా పసుపు మజ్జ. దీనిలో చాలా వరకు కొవ్వు కణాలుంటయి.

## ఎముక మజ్జ పొర (స్ట్రోమా)
ఎముక మజ్జ పొర లేదా స్ట్రోమా రక్త కణాల ఉత్పత్తిలో ప్రత్యక్షముగా పాల్గొనదు. ఇది చాలా వరకు పసుపు మజ్జలోనే వుంటుంది. కానీ ఇది రక్త కణాల ఉత్పత్తి (హెమటోపొసిస్) కి అవసరమైన 
కొన్ని రకాల దోహక పదార్థములను ఉత్పత్తి చేయడము ద్వారా రక్త కణాల ఉత్పత్తిలో పరోక్షంగా తోడ్పడుతుంది. ఎముక మజ్జ పొరలోనున్న కణాలు.
* ఫిబ్రోబ్లాస్ట్ (fibroblasts)
* మెక్రోఫెజ్స్ (macrophages)
* అడిఫొసైట్స్ (adipocytes)
* ఉస్టియోబ్లాస్ట్స్ (osteoblasts)
* ఉస్టియోక్లాస్ట్స్ (osteoclasts)
* యెండోతీలియల్ కణాలు (endothelial cells)

### ఎముక మజ్జ సరిహద్దు
ఎముక మజ్జ సరిహద్దు లేదా బోన్ మెరో బెరియర్ ఎముక మజ్జలోని కణాలను రక్త ప్రసరణలో కలవకుండా అడ్డుకుంటుంది. కేవలము బాగా పరిణితి లేదా అభివృద్ధి చెందిన కణాలు మాత్రమే వాటి 
పైన ఉన్న మాంసకృత్తుల సహాయముతో రక్త ప్రసరనలోనికి ప్రవేశిస్తాయి. కాని కొన్ని విభాజ్యకణములు (stem cells) రక్తప్రసరణలో కలుస్తుంటాయి.

వర్గం:శరీర నిర్మాణ శాస్త్రము
కె.నాగేశ్వర్

**ప్రొఫెసర్ కె.నాగేశ్వర్** ఉస్మానియా యూనివర్సిటీలో జర్నలిజం ప్రొఫెసరు. వివిధ మాధ్యమాల ద్వారా రాజకీయ సామాజిక అంశాలు, సమకాలీన సమస్యలపై విశ్లేషణలు చేస్తుంటాడు, మాజీ ఎమ్మెల్సీ.

## జీవిత విశేషాలు
ఇతను సదాశివరావు, అనసూయ దంపతులకు మంచిర్యాల జిల్లా, మందమర్రి మండలంలో ఏదులాపురం గ్రామంలో జన్మించాడు. బిఎస్సీ ఎలక్ట్రానిక్స్ చదివి సైన్సు గ్రాడ్యుయేట్ గా తన కెరియర్ ప్రారంభించిన డాక్టర్ కె. నాగేశ్వర్, జర్నలిజంలో పిజి, రాజనీతి శాస్త్రంలో డాక్టరేట్ సాధించాడు. జాతీయ స్థాయిలో జర్నలిజంలో జూనియర్ రీసెర్చ్ ఫెలోషిప్ పొందాడు. 1994లో జర్నలిజంలో యుజీసి కెరీర్ అవార్డును గెలుచుకున్నాడు. ఇతని భార్య పేరు కె. శ్రీలక్ష్మి.

## పాత్రికేయరంగం
నాగేశ్వర్ "ఇండియన్ ఎక్స్‌ప్రెస్", "టైమ్స్ ఆఫ్ ఇండియా" లలో పనిచేశాడు. గత మూడు దశాబ్దాలుగా "హిందూ", "ఇండియన్ ఎక్స్‌ప్రెస్", "ద పయనీర్", " ది ఎకనమిక్ టైమ్స్", "ఫ్రంట్ లైన్" వంటి పత్రికలలో వ్యాసాలను ప్రచురించాడు. సి.ఎన్.ఎన్. ఐబిఎన్, ఎన్డిటీవి, టైమ్స్ నౌ, స్టార్ టీవి, జీ న్యూస్, ఆజ్ తక్ మొదలైన ఛానెల్స్ లో ప్రాంతీయ అభివృద్ధిపై వ్యాఖ్యానించాడు. ఇతను "ఎనాలిసిస్ " పేరుతో తెలుగు సామాజిక రాజకీయ అంశాలపై విశ్లేషణలను అందజేసే పత్రికను అనేక సంవత్సరాలపాటు నడిపాడు. ఈ 10టీవి తెలుగు న్యూస్ ఛానల్ కు ఛైర్మన్ గా పనిచేశాడు. ది హన్స్ ఇండియా ఆంగ్ల దినపత్రికకు ప్రధాన సంపాదకునిగా, హెచ్.ఎం. టివిలో ఎడిటర్ గా పనిచేశాడు.

## ఉపాధ్యాయరంగం
జాతీయ పోలీస్ అకాడమీ, ది నేషనల్ అకాడమీ ఆఫ్ అడ్మినిస్ట్రేషన్, ముస్సోరి, ఆంధ్రప్రదేశ్ ప్రెస్ అకాడమీ, డాక్టర్ ఎంసిఆర్ మానవ వనరుల అభివృద్ధి, అనేక జర్నలిజం పాఠశాలలో ఆయన అతిథి అధ్యాపకునిగా పనిచేశారు. బిర్లా ఇన్సిట్యూట్ ఆఫ్ టెక్నాలజీ అండ్ సైన్సెస్ (బిఐటిఎస్, హైదరాబాదు) లో విజిటింగ్ ప్రోఫెసర్ గా పనిచేశాడు. ఉస్మానియా విశ్వవిద్యాలయంలో జర్నలిజం శాఖ అధిపతిగా పనిచేశాడు. ఆంధ్రప్రదేశ్ ప్రెస్ అకాడమీ పాలక మండలికి కూడా సేవలు అందించాడు.

## ఇతర వివరాలు
ఆంధ్రప్రదేశ్ శాసనమండలిలో హైదరాబాదు, రంగారెడ్డి, మహబూబ్ నగర్ గ్రాడ్యుయేట్ నియోజకవర్గానికి ప్రాతినిధ్యం వహించాడు. అటవీ, పర్యావరణ, వన్యప్రాణిలో లెజిస్లేటివ్ కమిటీకి తన సేవలు అందిచాడు.
## నటించిన సినిమాలు
* భీమదేవరపల్లి బ్రాంచి (2023)

## మూలాలు

## ఇతర లింకులు
* http://www.youtube.com/user/kntalks
* https://web.archive.org/web/20120801221958/http://tsr.net.co/author/knageshwar
* http://www.outlookindia.com/article.aspx?282470
* http://ibnlive.in.com/group-blog/the-india-blog/knageshwar/3473.html 
* https://www.youtube.com/user/TheKntv?feature=watch
* http://www.bits-pilani.ac.in/hyderabad/Economics/Faculty
* https://web.archive.org/web/20130509114657/http://www.caluniv.ac.in/Global%20mdia%20journal/advisory_board.html

వర్గం:మంచిర్యాల జిల్లా పాత్రికేయులు
వర్గం:మంచిర్యాల జిల్లా ఉపాధ్యాయులు
వర్గం:మంచిర్యాల జిల్లాకు చెందిన ఆంధ్రప్రదేశ్ శాసనమండలి సభ్యులు
వర్గం:తెలంగాణ శాసనమండలి సభ్యులు
మలము

**మలము ** లేదా **మలం** లేదా **పెంట ** లేదా **రెట్ట ** అనునది జీవులలో ఆహారం జీర్ణం కాగా మిగిలిపోయే విసర్జక పదార్థము. ఇది సాధారణంగా జీర్ణాశయంలో తయారై పురీషనాళము ద్వారా ప్రయాణించి , గుదము ద్వారా విసర్జింపబడుతుంది.
## జీవావరణ శాస్త్రము
ఒక జీవి ఆహారాన్ని తీసుకున్న తర్వాత మిగిలిన వ్యర్థాలు దాని శరీరం నుండి బయటకు పంపబడుతాయి.ఈ మలంలో చాలా సార్లు తీసుకున్న ఆహారంలో దాదాపు సగం శక్తి ఉంటుంది. ఒక జంతువు / జీవి మలమును వేరొక జీవి ఆహారంగా తీసుకోవచ్చు. ఇది ఆ జీవుల ప్రాథమిక ఆహారం కావచ్చును లేదా సాధారణ ఆహారము కావచ్చు. ఉదాహరణకు కుక్క మానవ మలము ను ఆహారంగా తీసుకుంటూనే ఇతర పదార్థాలను కూడా ఆహారంగా తీసుకుంటుంది. అలాగే కొన్ని రకాల బ్యాక్టీరియాలు, శిలీంద్రాలు కేవలము మలాన్ని మాత్రమే ఆహారంగా తీసుకొని మనుగడ సాగిస్తాయి.
## వాసన
మలము దుర్వాసన వేస్తుంటుంది. దీనికి కారణము అందులోని బ్యాక్టీరియా. కానీ ఇదే వాసన ఆ మలమును భుజించుటకు ఇతర జంతువులను ఆకర్షిస్తుంది. సుగంధ ద్రవ్యాలను తిన్న తర్వాత విసర్జించే మలములో జీర్ణం కాకుండా మిగిలిప్ఫ్యిన వాటి అవశేశాల కారణంగా కొన్ని సార్లు ఆ మలానికి దుర్వాసన ఉండదు.
## జంతు మలములు
జంతువుల మలములకు కొన్ని ప్రత్యేక పేర్లు ఉన్నాయి. ఉదాహరణకు:
* ఆవు \ గేదె \ ఎద్దు - పేడ
* పక్షులు - రెట్ట 
* మేక \ గొర్రె \ పొట్టేలు - పెంటికలు
## ఉపయోగాలు
*మానవ మలమును సహజసిద్ద ఎరువు గా ఉపయోగిస్తారు. అలాగే వానపాముల మలాన్ని కూడా ఎరువుగా వాడుతారు.
*కొన్ని జంతువుల మలము నుండి వంట గ్యాస్ ను ఉత్పత్తి చేస్తారు. ఉదాహరాకు గోబర్ గ్యాస్
## చిత్రమాలిక

File:BearApplePoop.JPG|అప్పుడే విసర్జించిన ఎలుగుబంటి మలము, తిన్న ఆపిల్ అవశేషాలు
File:Mixedplasticbearpoo.jpg|త్త కుప్పలో తిన్న ప్లాస్టిక్ సంచుల అవశేషాలు - ఎలుగుబంటి విసర్జించిన మలంలో
File:Hestemøj.jpg|గుర్రం మలము
File:Cyclosia papilionaris by Kadavoor.JPG|పక్షి రెట్ట పై వాలిన అందమైన సీతాకోకచిలుక
File:NoPoopHoustonTX.jpg|పెంపుడు జంతువున మలమును వాటి యజమానులే శుభ్రం చేయాలని చెప్పే చట్టబద్ద హెచ్చరిక బోర్డు, డౌన్‌టౌన్ హూస్టన్, టెక్సస్
File:Pet Waste Station.jpg|ప్రభుత్వ కార్యాలయాలలో జంతు మలమును సేకరించే డబ్బా


## సూచికలు

## యితర లింకులు

వర్గం:శరీర ధర్మ శాస్త్రము
వర్గం:జీర్ణ వ్యవస్థ
జఘన జుట్టు

**జఘన కేశాలు ** లేదా **ఆతులు ** మానవ జననేంద్రియాలపై మొలిచే జుట్టు. ఈ జుట్టు మానవులలో శైశవ దశలో ఉండనప్పటికీ బాల్యములో దీని పెరుగుదలకు బీజం పడుతుంది. యుక్త వయస్సు వచ్చే నాటికి స్త్రీ పురుషులలో ఈ జుట్టు పూర్తి స్థాయిలలో పెరగడం ఆరంభమౌతుంది. వ్యక్తిగత పరిశుభ్రతలో భాగంగా దీనిని శుభ్రం చేసుకోవడం ప్రతి మానవుని బాధ్యత. లేనిచో జననేంద్రియాల వద్ద దురద, నవ లేదా ఇతర చర్మ సంబంధిత వ్యాధులు ప్రబలుతాయి.

## శుభ్రపరిచే విధానాలు
ఈ జుట్టును పూర్తిగా తొలగించినూ వచ్చు లేదా కత్తిరించవచ్చు. ఏం చేసినా దీని పెరుగుదల మాత్రం ఆగదు. కావున క్రమం తప్పకుండా దీనిని తొలగించుకోవడం మంచిది. ఈ క్రింది ప్రక్రియలను ఇందుకు ఎన్నుకోవచ్చు.
### షేవింగ్ / క్షవరం
ఎక్కువ మంది స్త్రీ పురుషులు దీనిని అవలంబిస్తారు. ఈ పద్ధతిలో ఒక రేజర్ తీసుకుని జననేంద్రియాల వద్ద నున్న జఘన జుట్టును జాగ్రత్తగా తొలగించవలసి ఉంటుంది. ఇక్కడ ఏ మాత్రం అజాగ్రత్త వహించినా చిన్న చిన్న గాయాలు మొదలుకొని తీవ్ర రక్త గాయాలు అయ్యే అవకాశం ఉంది. అలాగే రేజర్, బ్లేడు పరిశుభ్రంగా ఉండాలి. ఈ రెండిటినీ పని అయిన తర్వాత యాంటీ సెప్టిక్ ద్రావణము లేదా డెట్టాల్ తో బాగా కడిగి ఆపై ఎండలో ఆరబెట్టి తర్వాత భద్రపరచాలి.
### ట్రిమ్మింగ్ / కత్తిరింపు
క్షవరంతో పోల్చినపుడు ఇది సురక్షిత విధానము. ఈ విధానములో ట్రిమ్మర్ లేదా చిన్న కత్తెరను ఒడుపుగా తిప్పుతూ ఆతులను శుభ్రం చేసుకోవచ్చును. ఇందులో చర్మానికి కత్తెర తగలదు కాబట్టి రిస్క్ శాతం తక్కువ. పురుషులలో జననేంద్రియాలు బాహ్యంగా ఉంటాయి కాబట్టి దీనిని వాడునపుడు జాగరూకత అవసరము. లేనిచో సున్నితమైన చర్మభాగము తెగే అవకాశం ఉంది.

## కత్తిరింపు శైలి
వెర్రి వేయి విధాలు అన్నట్లు కొంతమంది వారి శైలి లేదా జీవనశైలి అనుసరించి ఆతులను ప్రత్యేకంగా కత్తిరించుకుంటారు. అలాంటి కొన్ని కత్తిరింపు శైలులను క్రింద చూడవచ్చు.

దస్త్రం:Female pubis with hair.jpg|అమెరికన్ వ్యాక్స్ - బికినీ వేసుకోవడానికి అనువుగా కత్తిరించిన దృశ్యం .అలాగే జుట్టును చిన్నగా కత్తిరించడం చూడవచ్చును.
దస్త్రం:Brazilian with triangle.png|alt=|పాక్షిక బ్రెజిలియన్ మైనపు చిన్న త్రిభుజాకార స్ట్రిప్ మిగిలి ఉంది.
దస్త్రం:Landing strip pubic hair pattern LQ.jpg|ఫ్రెంచ్ మైనపు వాక్సింగ్ - ఇందులో యోని పెదాల వద్ద శుభ్రంగా జుట్టు కత్తిరింపబడి ఉంది.
దస్త్రం:Female abdomen frontal view.jpg|పూర్తి బ్రెజిల్ మైనపు వాక్సింగ్- ఇందులో జుట్టు పూర్తిగా కత్తిరిస్తారు. ఎటువంటి ఆనుపాసులు ఉండవు.


వర్గం:శరీర ధర్మ శాస్త్రము
పీర్ల పండుగలో పేరెన్నికగన్న ధులా

**ధులా** అనే కళా రూపం, సర్కారు ఆంధ్ర దేశంలో కానీ, రాయలసీమ ప్రాంతంలో కాని ఎక్కడా కనిపించక పోయినా, తెలంగాణా ప్రాంతంలో మాత్రం అధిక ప్రచారంలో ఉంది. ఇది ముఖ్యంగా శ్రమ జీవుల కళా రూపమనీ, అంత కంటే ముఖ్యంగా ముస్లింలు జరుపుకునే పీర్ల పండగకు సంబంధించిందనీ, జయధీర్ తిరుమల రావు గారు ప్రజా కళారూపాలు అనే తమ గ్రంథంలో వివరించారు. ఇది శ్రమ జీవుల కళారూపమైనా శ్రమ జీవులందరూ ఈ కళా రూపంలో పాల్గొన్నట్లు మనకు పెద్ద ఆధారాలు లేవు. ఇది అందరూ కలిసి సామూహిక నృత్యం చేస్తారు. పాటకు, పాటకు సంబంధించిన ఆటకూ సంబంధించిన జానపద కళారూపం. ధులా కళా రూపానికి సంబంధించిన పాటల్లో గానీ, పదాల్లో గానీ అవి అతి చిన్నవిగానూ, అంత కంటే కథా వస్తువు అతి చిన్నది గానూ వుంటుంది. ముఖ్యంగా మొహరం పండుగల్లోజరిగే పీర్ల పండుగల్లో ధులా ఎక్కువ ప్రచారమైనా, ఆ కళారూపాన్ని తెలంగాణా పోరాట సమయంలో సాయుద దళాల్లో వున్న ముస్లిం సహోదరులూ, ఇతర శ్రమ జీవులూ కూడా ఈ కళారూపాన్ని బాగా ఉపయోగించు కున్నారు. దళాలకు సంబంధించిన క్యాంపులలో వున్న వారందరూ వలయాకారంగా నిలబడి, ఒకరు పాటను ప్రారంభించి, ఆ పాటను సామూహికంగా అందరూ అందుకుని ఆ పాటకు తగిన అడుగులను అందరూ ఒకే రీతిగా క్రమశిక్షణతో లయ బద్ధంగా ధులా పాటను పాడుకునే వారు. ధులా కళా రూపంలో పాడుకునే పాటలు అనేకం వున్నా ఈ క్రింది ఉదహరించిన పాట ఎంతో ప్రచారంలో ఉంది.

## లంబాడి గన్నె గాడు


వాని పేరు గన్నె గాడు, లంబాడోడు గన్నెగాడు
వాడి పల్లె దోచి నాడు, ఓడ పైన ఎక్కి నాడు
కొండ పోల్లో కొని నాడు - కొండ లాగ ఎదిగి నాడు
మీర్సాలం చూసినాడు - మీసామె దువ్వి నాడు
గూడెంలో పేల్చి నాడు - గుండేంతో చేసి నాడు...........|వాన|
రామ్మడు గూరేసి నాడూ - రాళ్ళ గుట్ట కెక్కి నాడు
పిట్టల్ గూడెం కొట్టి నాడు - పిట్టల్లే ఎగిరి నాడు
నల్లగొండ తిరిగి నాడు - నలుగురితో మెలిగినాడు
పల్లెల్లో తిరిగి నాదు - ప్రజల బాధ తెలిసినోడు..........|వాని|
బుగతాలా చూసినాడు బలుపంతా తీస్తాడాడు
బందూకూ పట్టినాడూ - బరిగీసి నిల్చినాడు
పోకిళ్ళకు ఓర్చాడాడు - పోలీసోళ్ళ ముంగు తాడు.....|వాని|
రైతుల్లో రాజు వాడూ - లలలన్నీ పండిస్తాడు
మరుసటేడు వస్తాడాడు - మా యిండ్లకే వస్తాడాడు.....|వాని|


ధులా కళా రూపంలోని పాటలు ఈ విధంగా సాగుతాయి. ప్రజా పోరాటంలో ప్రజా కళా కారులు ఈ పాటలను ప్రజల్లో ప్రచారానికి బాగా ఉపయోగించారు.

## యివి కూడా చూడండి
* తెలుగువారి జానపద కళారూపాలు
* మొహర్రం
## సూచికలు

* తెలుగు విశ్వవిద్యాలయం, హైదరాబాదు వారు 1992 సంవత్సరంలో ముద్రించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు, 

## యితర లింకులు

వర్గం:జానపద కళారూపాలు
వర్గం:తెలంగాణా జానపద కళారూపాలు
వర్గం:ముస్లింల సాంప్రదాయాలు
నిషా దేశాయ్ బిస్వాల్

300px|right|thumb|నిషా దేశాయ్ బిస్వాల్
**నిషా దేశాయ్ బిస్వాల్‌ ** భారత సంతతికి చెందిన అమెరికన్ మహిళ. 2013 లో అధ్యక్షుడు బారక్ ఒబామా ఈమెను దక్షిణాసియా వ్యవహారాల విభాగం అసిస్టెంట్ సెక్రటరీగా నామినేట్ చేయడంతో వార్తలలోకి వచ్చింది.
ప్రస్తుతం అమెరికా అంతర్జాతీయ అభివృద్ధి సంస్థ (యూఎస్‌ఏఐడీ) లో ఆసియా విభాగానికి అసిస్టెంట్ అడ్మినిస్ట్రేటర్‌గా ఉన్న బిస్వాల్... రాబర్ట్ బ్లేక్ స్థానంలో పగ్గాలు చేపట్టనున్నారు. దీంతో భారత సంతతి వ్యక్తి దక్షిణాసియా వ్యవహారాలకు సారథ్యం వహించనుండటం ఇదే తొలిసారి అవుతుంది. బిస్వాల్‌తోపాటు ఏడుగురు సీనియర్ అడ్మినిస్ట్రేషన్ స్థాయి పదవులకు నియామకాలు చేపడుతూ ఒబామా 2013, ఆగస్టు 8న ఉత్తర్వులు జారీచేశారు.

అంకితభావంతో పనిచేస్తున్న వీరు అమెరికా ప్రజలకు మరిన్ని సేవలందించాలని ఒబామా ఒక ప్రకటనలో కాంక్షించారు. బిస్వాల్ భారత్, పాకిస్థాన్, బంగ్లాదేశ్, అఫ్ఘానిస్థాన్, శ్రీలంక, నేపాల్, మాల్దీవులు, భూటాన్‌లలో అమెరికా వ్యవహారాలను పర్యవేక్షిస్తారు. ఈ నియామకంపై బిస్వాల్ హర్షం వ్యక్తంచేశారు. గ్రామీణ భారతం నుంచి వచ్చిన తన తల్లిదండ్రులు పిల్లల ఉజ్వల భవిష్యత్తు కోసం అమెరికాకు వచ్చి స్థిరపడ్డారని, తన కోసం వారు ఎన్నో త్యాగాలు చేశారని కొనియాడారు. 
## నేపధ్యము
వర్జీనియా వర్సిటీ నుంచి బీఏ డిగ్రీ పొందిన బిస్వాల్ యూఎస్‌ఏఐడీలో 2010 నుంచి అసిస్టెంట్ అడ్మినిస్ట్రేటర్‌గా ఉన్నారు. 2005- 2010 వరకు అమెరికా ప్రతినిధుల సభకు చెందిన విదేశీ వ్యవహారాల సబ్‌కమిటీలో మెజారిటీ క్లర్క్‌గా పనిచేశారు. 2002-05 వరకు ఇంటరాక్షన్‌లో విధాన, సలహా డెరైక్టర్‌గా బాధ్యతలు నిర్వర్తించారు. 1999-2002 వరకు ప్రతినిధుల సభలో అంతర్జాతీయ సంబంధాల కమిటీలో, 1995-99 వరకు యూఎస్‌ఎఐడీలో పలు హోదాల్లో, 1993-95 వరకు అమెరికన్ రెడ్‌క్రాస్‌లో పనిచేశారు.

## వ్యక్తిగత జీవితము
ఈమె భర్త సుబ్రత్, ఇద్దరు కుమార్తెలు సఫ్యా, కయా.
## బయటి లంకెలు
*అమెరికన్ కాన్సులేట్ వెబ్సైటు లో నిషా పేజీ
*ఎకనిమిక్స్ టైమ్స్ లో పేజీ
*ఎన్నారై పేజెస్ లో వార్త
*మనీ కంట్రోల్ వార్త
*ముఖాముఖి
*నియామక వార్త
*నియామక వార్త, ఆమె బాధ్యతలు

వర్గం:గుజరాత్ వ్యక్తులు
వర్గం:అంతర్జాతీయ సంస్థల అధినేతలు
ఉప్పలపాడు (దగదర్తి మండలం)

**ఉప్పలపాడు**, శ్రీ పొట్టి శ్రీరాములు నెల్లూరు జిల్లా, దగదర్తి మండలానికి చెందిన రెవెన్యూయేతర గ్రామం.

## సమీప గ్రామాలు
*తురిమెర్ల, పెదపూతేడ, బొడ్డువారిపాలెం, గుండాలమ్మపాలెం 

## ప్రముఖులు
*పెళ్ళి రమణయ్య—కమ్యునిస్టు పార్టీ నాయకుడు, పుచ్చలపల్లి సుందరయ్య అనుచరుడు.
## మూలాలు
చలసాని శ్రీనివాసరావు

ఆంధ్రా మేధావుల ఫోరం కన్వీనర్‌ **చలసాని శ్రీనివాసరావు**.
## భావాలు
*రాష్ట్రం విడిపోతే భవిష్యత్తు చీకటే.చత్తీస్‌ఘడ్‌, ఉత్తరాఖండ్‌ తదితర రాష్ట్రాలు ఏర్పడి మూడేళ్లు గడిచినా ఇప్పటికీ రాజధాని పట్టణాలు పూర్తిస్థాయిలో సిద్ధం కాలేదు.ఒక్క రాజధానిని నిర్మించాలంటే 30 ఏళ్ల కాలం పడుతుంది.పోలవరానికి జాతీయ హోదా అనేది ఆచరణ సాధ్యం కాదు.భవిష్యత్తు కార్యాచరణను ఇప్పుడే నిర్ధేశించుకోకపోతే నీటియుద్ధాలు తప్పవు.సీమాంధ్ర ప్రాంతానికి సాగునీరుతోపాటు హైదరాబాదు రాజధాని విషయాన్ని పరిష్కరించిన తర్వాతే తెలంగాణను ప్రకటించాలి.తెలంగాణను ప్రకటించేముందు రాయలసీమ కోస్తాంధ్ర ప్రజల ఆకాంక్షలను పరిగణనలోకి తీసుకోవాలి.తెలుగుజాతి ఎప్పుడు ఒక్కటే, రెండు వేల సంవత్సరాల క్రితం ప్రపంచానికి చొక్కా తొడగడం నేర్పింది తెలుగువాడే.తెలుగుజాతి ఎప్పటికీ విడిపోదు.మన లిపి ప్రపంచానికి మార్గదర్శకమైంది.ట్యాంక్‌బాండ్‌పై జరిగిన సంఘటన తెలుగుజాతికి జరిగిన అవమానం.హైదరాబాదు‌ మహా నగరాన్ని దేశానికి రెండవ రాజధానిగా చేసివుంటే ఆంధ్రప్రదేశ్‌ ఎంతో అభివృద్ధి సాధించివుండేది.సమైక్య ఆంధ్రలో సంతోషం వుందని భావించా, కొంతమంది ప్రాంతీయవాదుల మాటలు తీవ్రంగా గాయపర్చాయి.మూడుప్రాంతాలు కలిసిననాటి నుండి కూడా ఆంధ్రా ప్రాంతం దోపిడీ గురై, హైదరాబాదు‌ చుట్టూ అభివృద్ధి జరిగింది.హైదరాబాదు‌ చరిత్ర ఒక్కసారి తిరగేస్తే భాగ్యనగరం నిర్మాణంలో ఆంధ్రా, రాయలసీమ ప్రాంత ప్రజలు ఎంత శ్రమించారో తెలుస్తుంది.చివరికి బ్రిటీష్‌వారు కూడా ఆంధ్రా ప్రాంతంలో కప్పం వసూలు చేసి హైదరాబాదు‌ నిర్మాణానికి ఖర్చు చేశారు. రాష్ట్రం విడిపోయే పరిస్థితి వస్తే మూడు అంశాలపై ప్రధానంగా చర్చ జరగాల్సివుంది.నీటి పం పిణీ, రాజధాని నిర్మాణం, విద్యా, ఉపాధి అవకాశాలపై ఆంధ్రాకు అనుకూల నిర్ణయాలతోనే సమస్యకు పరిష్కారం.

వర్గం:జన్మస్థలం తెలియని వ్యక్తులు
లుకేమియా

thumb|లుకేమియాలో తెల్ల రక్త కణాల పెరుగుదల
రక్తములోని తెల్ల రక్త కణాలలో ఏర్పడే కాన్సర్ను లుకేమియా అని అంటారు. ఇది ఎముక మజ్జలొని తెల్ల రక్త విభాజ్యకణములులో డి.ఎన్.ఎమార్పు సంభవించి, అది విచ్చలవిడిగా పెరుగుతూ పొతుంటే **లుకేమియా** ఏర్పదుతుంది. లుకేమియాలు చాలా రకాలున్నాయి కాని వాటిలొ తరచుగా కనిపించేవి నాలుగు రకాలు అవి
       
* అక్యూట్ లింపోబ్లాస్టిక్ లుకేమియా లేదా ఎ.ఎల్.ఎల్
* అక్యూట్ మైలాయడ్ లుకేమియా లేదా ఎ.ఎం.ఎల్
* క్రానిక్ లింపోసైటిక్ లుకేమియా లేదా సి.ఎల్.ఎల్
* క్రానిక్ మైలాయడ్ లుకేమియా లేదా సి.ఎం.ఎల్
కొన్ని సార్లు ఇతర కాన్సర్లు ఎముక మజ్జలోనికి వ్యాపిస్తాయి కాని అవి లుకేమియాలు కావు.

## ఇవి కూడ చూడండి
డోనాల్డ్ మెట్‌కాఫ్

## ఆధారాలు


వర్గం:లుకేమియా
బిలియన్

**బిలియన్** అనే పదాన్ని సాధారణముగా ఒక సంఖ్యను తెలుపడానికి ఉపయోగిస్తారు. ఒక బిలియన్ 1,000,000,000 కి సమానం. అనగా, భారతీయ సంఖ్యామానంలో వంద కోట్లు (1,00,00,00,000). శాస్త్రీయ పద్ధతిలో ఈ రెండింటిని 10^9 అని సూచిస్తారు; ఇక్కడ 9 ఎన్ని సున్నలు ఉన్నాయో చెబుతుంది.

ఒకటి నుండి మిలియను వరకు వాడే సంఖ్యామానం పాశ్చాత్య ప్రపంచం అంతా ఒక్కలాగే ఉంటుంది. బిలియను దాటిన తరువాత రెండు పద్ధతులలో చీలిపోతుంది; సంఖ్యని సూచించే పేరులో తేడా వస్తుంది. ఈ రెండు పద్ధతులలో ఒకదానిని "పొట్టి పద్ధతి" (short scale), రెండవదానిని "పొడుగు పద్ధతి" (long scale) అంటారు.

పొడుగు పద్ధతి: ఈ పద్ధతిలో 
* బిలియను (బి అంటే 2) మిలియను మిలియనులు లేదా 10^{12}.
* ట్రిలియను (ట్రి అంటే 3) మిలియను మిలియను మిలియనులు లేదా 10^{18}.
* వగైరా
ఈ పొడుగు పద్ధతి ఐరోపా‌లోను, ఫ్రెంచి, స్పేనిష్‌ భాషలు మాటాడే దేశాలలోను వాడుకలో ఉంది కాని అంతర్జాతీయ ఒత్తిడులవల్ల ఈ వాడుక సమసిపోయి, పొట్టి పద్ధతి అలవాటులోకి వస్తోంది. ఉదాహరణకి, బ్రిటన్‌లో 1974 వరకు పొడుగు పద్ధతి ఉండేది; తరువాత చట్టబద్ధంగా పొట్టి పద్ధని అమలులోకి తీసుకువచ్చేరు.

పొట్టి పద్ధతి: ఈ పద్ధతిలో 
* బిలియను (బి అంటే అర్థం లేదు) వెయ్యి మిలియనులు లేదా 10^9.
* ట్రిలియను (ట్రి అంటే అర్థం లేదు) వెయ్యి బిలియనులు లేదా 10^{12}.
* వగైరా
ఈ పొట్టి పద్ధతి ఇంగ్లీషు భాష, అరబిక్‌ భాష మాటాడే దేశాలలో వాడుకలో ఉంది.

భారతదేశంలో ఇంకా పురాతన పద్ధతే వాడుకలో ఉంది. భారతదేశం కూడా పొట్టి పద్ధతి ప్రకారం మిలియనులు, బిలియనులు, ట్రిలియనులు, వగైరా వాడి లక్షలు, కోట్లు, పదికోట్లు, వందకోట్లు, వెయ్యికోట్లు, లక్షకోట్లు, కోటికోట్లు, వగైరా లెక్కల నుండి బయటపడాలని వేమూరి వేంకటేశ్వరరావు ప్రచారం చేస్తున్నారు; కాని, ఎవ్వరూ వినడం లేదు.

## పెట్టెల రూపంలో పొట్టి పద్ధతిని వివరించే చిత్రం
**A** ఒక పెట్టె; **B** అనే పెట్టెలో A జాతి పెట్టెలు 1,000 పడతాయి. **C** అనే పెట్టెలో B జాతి పెట్టెలు 1,000 పడతాయి. అలాగే, **D** అనే పెట్టెలో C జాతి పెట్టెలు 1,000 పడతాయి. కనుక  A లు C లోనూ, 1,000,000,000 A లు D లోనూ ఉన్నాయి.

## మూలాలు

వర్గం:గణిత శాస్త్రము
వర్గం:సంఖ్యామానాలు
వర్గం:సంఖ్యలు
అక్బరుద్దీన్ ఒవైసీ

**అక్బరుద్దీన్ ఒవైసీ** (జననం 1970 జూన్ 14) హైదరాబాదు-చాంద్రాయణగుట్టకు చెందిన శాసన సభ్యుడు. ఇతను ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీకి చెందిన వాడు. ఆంధ్రప్రదేశ్ విధాన సభలో ఆ పార్టీ ఫ్లోర్ లీడరు. అక్బరుద్దీన్ ఒవైసీ కుటుంబానికి చెందిన వాడు. ఇతని తండ్రి సుల్తాన్ సలాహుద్దీన్ ఒవైసీ, అన్న అసదుద్దీన్ ఒవైసీ.

2023లో తెలంగాణ శాసనసభ ఎన్నికల్లో గెలిచిన తరువాత ఆయనను ప్రభుత్వం ప్రొటెం స్పీకర్‌గా నియమించింది. ఆయన కొత్తగా ఎన్నికైన ఎమ్మెల్యేల చేత ప్రొటెం స్పీకర్‌గా ప్రమాణస్వీకారం చేయించి కొత్త స్పీకర్ ఎన్నికయ్యేంత వరకూ ప్రొటెం స్పీకర్‌గా వ్యవహరించాడు.

ఒవైసీ వివాస్పాద ప్రసంగాలకు ప్రసిద్ధి. 2007 లో సల్మాన్ రుష్దీ, తస్లీమా నస్రీన్ లకు వ్యతిరేక ఫత్వాను పురస్కరించుకుని వారు హైదరాబాదుకు వస్తే తగిన గుణపాఠం నేర్పుతామని ప్రకటించాడు. 
## వ్యక్తిగత జీవితం
అక్బరుద్దిన్ 1970 జూన్ 14 లో జన్మించాడు. విద్యాభ్యాసం హైదరాబాదు లోనే జరిగింది. వైద్యశాస్త్రం చదువుతూ మధ్యలోనే, రాజకీయాలలో చేరుటకు, వదిలేశాడు. ఇతడు ఒవైసీ హాస్పిటల్ కు డైరక్టరు కూడా. ఇతను ఒక క్రైస్తవ మతస్తురాలైన స్త్రీని వివాహమాడాడు.
## రాజకీయ రంగం
1999, 2004, 2009, 2014 సం.లలో వరుసగా నాలుగు సార్లు హైదరాబాదు చాంద్రాయణ గుట్ట నుండి శాసన సభకు పోటీ చేసి గెలిచాడు.2018లో ఎన్నికల్లో గెలిచిన ఆయన 22 సెప్టెంబర్ 2019లో తెలంగాణ శాసనసభలో ప్రజా పద్దులు (పీఏసీ) కమిటీ చైర్మన్‌ గా ఎన్నికయ్యాడు.

## ప్రత్యర్ధుల దాడి
30 2011 ఏప్రిల్ 1 వ తారీఖున ఎమ్మే ల్యే అక్బరుద్దీన్‌ ఒవైసీ పై ప్రత్యర్గివర్గం దాడికి పాల్ప డింది. ప్రత్యర్థులు ముందుగా కత్తులతో దాడిచేసి తర్వాత కాల్పులు జరిపారు. దీంతో ఎమ్మెల్యేల గన్‌మెన్‌ కూడా ఎదురుకాల్పులకు దిగారు. ఈ ఘటనలో అక్బరుద్దీన్‌ ఒవైసీ తీవ్రంగా గాయపడ్డాడు. అక్బరుద్దీన్‌ శరీరంలోకి రెండు బులెట్లు దూసుకుపో యాయి. 17 కత్తిపోట్లు ఉన్నాయి.
## వివాదాస్పద ప్రసంగాలు
24 డిశెంబరు 2012 లో ఆదిలాబాదు జిల్లా లోని నిర్మల్ పట్టణంలో చేసిన ప్రసంగం తీవ్ర వివాదాలకు గురైంది. ఈ ప్రసంగం కారణాన ఇతడిపై కేసు నమోదయింది. హిందువుల పట్ల అసభ్యకరమైన వ్యాఖ్యలు చేశాడు. పోలీసుల వైఖరిని తూర్పారబట్టాడు. 
### విమర్శ
ఎందరో సాహితీకారులు, సామాజిక కార్యకర్తలు ఇతడిని విమర్శించారు. అస్గర్ అలీ ఇంజనీర్, స్వామి అగ్నివేష్, మహేశ్ భట్, హామిద్ ముహమ్మద్ ఖాన్, సందీప్ పాండే, రాం పుణ్యాని మొదలగువారు ఇతడిని విమర్శించిన వారిలో ఉన్నారు.

## పాదపీఠికలు

వర్గం:భారతీయ ముస్లింలు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:1970 జననాలు
వర్గం:ఆంధ్రప్రదేశ్ ముస్లిం నాయకులు
వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:తెలంగాణ శాసన సభ్యులు (2023)
ఎం.వి.మైసూరా రెడ్డి

**మూలె వెంకట మైసూరా రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. రాష్ట్ర హోంమంత్రిగానూ. రాజ్యసభ సభ్యుడిగానూ పనిచేసి మంచి వక్త, రాజకీయ చతురునిగా పేరు తెచ్చుకున్నారు.

## నేపధ్యం
కడప జిల్లా, ఎర్రగుంట్ల మండలం, నిడిజువ్వి గ్రామంలో 1949 ఫిబ్రవరి 28 న రైతు కుటుంబంలో జన్మించారు. మేనమామ ప్రోత్సాహంతో వైద్యవిద్యను చదివి ప్రాక్టీసు ప్రారంభించాడు. ఎర్రగుంట్ల మండలం నిడుజువ్వి మైసూరారెడ్డి స్వగ్రామం కాగా, మొదటి నుంచి కాంగ్రెస్‌లో ఉన్నారు. తొలుత ఎర్రగుంట్ల సమితి అధ్యక్షునిగా, అనంతరం కమలాపురం నియోజకవర్గం నుంచి మూడుసార్లు ఎమ్మెల్యేగా గెలుపొందారు. నేదురుమిల్లి జనార్దనరెడ్డి మంత్రివర్గంలో హోంమంత్రిగా, కోట్ల విజయభాస్కర్‌రెడ్డి మంత్రివర్గంలో రవాణాశాఖ మంత్రిగా పనిచేశారు. కాంగ్రెస్‌లో జిల్లాకు చెందిన వైఎస్‌ఆర్‌తో విభేదాలు తీవ్రస్థాయికి చేరడంతో 2004లో తెదేపాలో చేరారు. అదే ఏడాది తెదేపా తరపున కడప పార్లమెంట్‌ స్థానానికి పోటీచేసి ఓడిపోయారు. 2006లో ఆయనకు తెదేపా రాజ్యసభ సభ్యునిగా అవకాశం ఇచ్చింది. జగన్‌ను సీబీఐ అరెస్టు చేసే రెండు రోజుల ముందు ఆయన వైకాపాలో చేరారు. జగన్‌ జైలులో ఉన్న సమయంలో పార్టీని వెన్నుంటి ఉండి నడిపించారు. తొలుత మైసూరాకు పార్టీలో మంచి గుర్తింపు ఇవ్వగా తర్వాత ప్రాధాన్యత తగ్గించారు. దీంతో మైసూరా కూడా పార్టీకి దూరమవుతూ వచ్చారు.

## రాజకీయ ప్రస్థానం
వైద్య వృత్తిని మానేసి 1981 లో రాజకీయాలలోకి ప్రవేశించారు. పంచాయితీ ఎన్నికలలో కమలాపురం సమితి ప్రెసిడెంటుగా గెలుపొందారు. తర్వాత శాసనసభ ఎన్నికలలో స్వతంత్ర అభ్యర్థిగా గెలుపొందారు. తర్వాత కాంగ్రెస్ పార్టీలో చేరి అందులో 25 సంవత్సరాలు కొనసాగారు. 1983 శాసనసభ ఎన్నికలలో ఓటామిపాలై 1985, 1989, 1999 ఎన్నికలలో విజయం సాధించారు. 1994లో తెలుగుదేశం అభ్యర్థి వీరశివారెడ్డి చేతిలో ఓటమి పాలయ్యారు. కాంగ్రెస్ ప్రభుత్వ హయాములో కోట్ల విజయభాస్కరరెడ్డి మంత్రివర్గంలో హోం మంత్రిగానూ, నేదురుమల్లి జనార్ధనరెడ్డి మంత్రివర్గంలో రవాణామంత్రిగానూ పనిచేశారు. తర్వాత కాంగ్రెస్ పార్టీని వీడి తెలుగుదేశం పార్టీలో చేరి రాజ్యసభకు ఎన్నికయ్యారు. తర్వాత జరిగిన మూడు లోక్‌సభ ఎన్నికలలో తెలుగుదేశం తరపున పోటీచేసి ఓడిపోయారు. తర్వాత తెలుగుదేశం పార్టీ నుండి బయటికివచ్చి ప్రస్తుతము వై.యస్.ఆర్. కాంగ్రెస్ పార్టీ కేంద్ర సంఘము సభ్యుడిగా అతి కీలక బాధ్యతలు చేపట్టారు. 2016 లో వై.యస్.ఆర్. కాంగ్రెస్ పార్టీకి రాజీనామా చేశాడు.

## మూలాలు

## బయటి లంకెలు
*జూలై 14, 2013 న విలేఖరుల సమావేశంలో మైసూరా
*టీవీ9 ఇంటర్వ్యూలో మైసూరా
*తెలుగుదేశం పార్టీ నుండి మైసూరా రెడ్డి బహిష్కరణ - ది హిందూ లో వార్త
*ది టైమ్స్ ఆఫ్ ఇండియా లో మైసూరా పై వార్తలు

వర్గం:1949 జననాలు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:రాజ్యసభ మాజీ సభ్యులు
వర్గం:కడప జిల్లా వైద్యులు
వర్గం:కడప జిల్లా నుండి ఎన్నికైన లోక్‌సభ సభ్యులు
వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా రాజకీయ నాయకులు
వర్గం:కడప జిల్లాకు చెందిన రాష్ట్ర మంత్రులు
వర్గం:కడప జిల్లాకు చెందిన రాజ్యసభ సభ్యులు
జాలరి నృత్యం

;ఈ తరం వారికి తెలియని పడవ పాటలు, జాలారి పాటలు ఎన్నో ఉన్నాయి. ఇవి కంఠస్థంగానే తప్ప, ఈ గ్రంథంలోనూ పొందు పరచలేదు. నలభై సంవత్సరాల క్రితం వరకూ మన రవాణా అంతా నదుల ద్వారా, కాలువల్లో పడవల ద్వారా జరిగేది. గాలి వాటము సరిగా లేనపుడు పడవ సరంగులు, పడవకు కట్టిన తాడుతో పడవను లాగుతూ పాటలు పాడుతు వుండేవారు. ఈ పాటలు జానపద కళారూపాలు. ఏదో ఒక రూపాన ఈ పాటలు ఈ నాటికి కనువిందు చేస్తున్నాయి. 
## పడవల్లో
సరకులే కాదు, ప్రయాణీకులు కూడా పడవలలోనే ప్రయాణం చేసే వారు ఆ రోజుల్లో . ఈ నాడు రవాణా అంతా రైళ్ళ ద్వారా, లారీల ద్వారా జరాగటం వల్ల పడవల రవాణా తగ్గి పోయింది. జాలర్లంతా ఈ పడవల ద్వారా జీవించే వారు. అయితే ఇప్పటికీ కొన్ని ప్రాంతాల్లో పడవల రవాణా సాగుతూనే ఉంది. జాలర్ల పడవల్ని తెరచాపలు గట్టి గాలి వాటాన పడవల్ని నడిపేవారు. గాలి లేనప్పుడు పడవ సరంగులు పడవకు తాడు కట్టి కాలువ గట్టున నడుస్తూ లాగేవారు. బరువైన పడవల్ని అతి కష్టంగా అరుపులతో, కేకలతో పాటలతో పడవల్ని లాగే వారు. పాటల్ని లయ బద్ధంగా పాడుతూ తాళ బద్ధమైన అడుగులతో పాటలు పాడుతూ తమ శ్రమనంతా మర్చి పోయేవారు. పల్లెల ప్రక్కగా ప్రవహించే ఈ కాలువల్లో పల్లెవారు పాడే పాటలు రాత్రిం బవళ్ళూ అతి శ్రావ్యంగా వినిపించేవి. వీటిలో శృంగారంపాలు ఎక్కువగా వుండేది. ప్రకృతిని గురించీ, పరిసరాలను గురించీ, పాటలు పాడేవారు.
## [[సంపత్ కుమార్]]
250px|right|thumb|సంపత్ కుమార్
పడవ సరంగులుగా, జాలరులుగా కొంత మంది వేషాలు ధరించి రంగ స్థలం మీద జాలరుల వేషాలతో గడ పట్టి పడవ నడపటం, చుక్కాని పట్టటం, తెర చాప ఎత్తటం మొదలైన అభినయాలతో విద్యార్థులు మొదలైన వారు అక్కడక్కడ ప్రదర్శించేవారు. కానీ ఈ జాలరి వేషాన్ని విజయనగరంకు చెందిన డి.వై.సంపత్ కుమార్ తన నాట్య ప్రదర్శనలతో పాటు ఈ వేషాన్ని అత్యద్భుతంగా ప్రదర్శించి జాతీయ అంతర్జాతీయ ప్రఖ్యాతి వహించారు. అవార్డుల నందుకున్నారు. ప్రజానాట్య మండలి కళాకారుడుగా ఈ కళా రూపాన్ని దేశ మంతటా ప్రదర్శించారు.
## ఆంధ్రజాలరి
ఆంధ్రజాలరిగా ప్రఖ్యాతి వహించిన సంపత్కుమార్ జాలరి వేషం ధరించి ఉదయాన్నే లేచి ఎంతో సంతోషంగా చేపలు పట్ట టానికి తన నావతో సముద్రంలోకి వెళతాడు. చేపల కోసం గాలిస్తాడు. ఇంతలో కారు మేఘాలతో తుపాను కమ్ముకుంటుంది. పడవ వూగిపోతూ వుంటుంది. జాలరి మెలికలు తిరిగి పోతాడు. ఇంతలో ఒక పెద్ద చేప గాలానికి తగుల్కుని జాలర్ని అతలాకుతలం చేస్తుంది. అయినా పట్టు విడువని జాలరి పడవలో తల క్రిందులై పోతూనే ఎంతో కష్ట పడి ఆ చేపను ఒడ్డుకు చేర్చటం తుఫాను హోరు తగ్గి పోవటంతో విజయ వంతంగా ఆనందంతో గంతు లేస్తాడు. ప్రదర్శనానికి రంగ స్థలం తెరమీద బ్యాక్ ప్రొజక్ష్ణన్ తో సముద్ర హోరుని చూపిస్తారు. ఉరుముల్ని, మెరుపుల్ని లైటింగ్ తో జిగేలు మనిపిస్తారు. నేపథ్య్యంలో సన్ని వేశాన్ని అనుసరించి తబలా ధ్వనులు అద్భుతంగా సహరిస్తాయి. ఈ కళా రూపాన్ని అత్యద్భుతంగా సృష్టించిన ఘనత సంపత్కుమార్కు దక్కుతుంది. ఈ కళారూపానికి సంబంధించిన పడవ పాటల్ని ప్రజా నాట్య మండలి రాష్ట్ర దళం జాతీయ సమైక్యతకు ఉపయోగించింది.

## మూలాలజాబితా
* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

## యితర లింకులు

వర్గం:జానపద కళారూపాలు
సుగాలీ నృత్యం

సుగాలీ లంటే లంబాడీ లు. ఈ నృత్యాన్ని, లంబాడీ, బంజారా తండా నృత్యమని పిలుస్తారని డా. చాగిచర్ల కృష్ణారెడ్డి గారు తమ జానపద నృత్య కళా గ్రందంలో ఉదహరించారు. అయితే వీరు ఆంధ్ర ప్రదేశ్ లో గిరిజనులుగానే మిగిలిపోయారు. పల్లెలకు దూరంగా కొండ కోనల్లో నివసిస్తూ కట్టెలు కొట్టి అమ్ముకుంటూ, కూలి పనులతో జీవనం సాగిస్తారు. వీరు కష్టజీవులు. పండగలు, పబ్బాలూ సాంప్రదాయ రీతిలో చేసుకుంటారు.

వీరి వేషధారణలో, స్త్రీలు ప్రత్యేకమైన  దుస్తుల్ని ధరిస్తారు. లంబాడీలను చూచిన వారికి వారి వేషధారణ విదితమే. వీరు తెలంగాణా ప్రాంతంలో ఎక్కువగా వున్నా, అనంతపురం జిల్లాలో కూడా వున్నారు. వీరు ధర్మవరం మండలంలో ప్రతి సంవత్సరం కాముని పున్నమి రోజున తప్పకుండా నృత్యం చేస్తారు. మత్తు పానీయాలు బాగా సేవించి స్త్రీలు నృత్యం చేస్తారు. వీరి నృత్యంలో ముఖ్యంగా చేతులు చూపించటం, వలయా కారంగా తిరగటం చేస్తారు. ఈ నృత్యాన్ని స్త్రీ పురుషులిరువురు కలిసే చేస్తారు. ఒక పురుషుడు ప్రత్యేకంగా డప్పు కొడతాడు. డప్పు వరుసలకు అనుకూలంగా స్త్రీలు రక రకాల అడుగులు వేస్తూ గుండ్రంగా తిరుగుతారు. వీరి నృత్య బ్రుందంలో 10 మంది వరకూ పాల్కొంటారు. వారి సంప్రదాయ దుస్తుల్ని ధరిస్తారు. కాళ్ళకు గజ్జెలు కడతారు. చప్పట్లు చరుస్తూ వలయాకారంగా శబ్దానికి అనుగుణంగా నృత్యం చేస్తారు. లయ ప్రకారం చప్పట్లు చరుస్తూ వుంటే మిగతా వారు పాటలను ఆలాపిస్తారు. వీరి పాటలన్నీ వారి గురువైన 'సేవలాల్ * మీదనే పాడతారు. ప్రధమంగా అందరూ నిలబడి ముందుకు వంగి చేతులతో చప్పట్లు కొడుతూ ఈ విధంగా పాడతారు.*


కోయినారియే కోచళో సోసో
కోయినారియే కూణిన చోడో
కోయినారియే శంక్రనచోడో
కోయినారియే కాయ్ ఆంకుదీచ
కోయినారితే రవియ్యదీచ
 

అంటూ గిర్రున తిరిగి శరీరాన్ని క్రిందికి పైకి వంచుతూ లేస్తూ చేతుల్ని పైకెత్తి చప్పట్లు కొడుతూ గుండ్రంగా తిరుగుతూ అదే సమయంలో పాడే పాటను ఒకరు పాడుతుండగా, మిగిలిన వారంతా ఈ విధంగా వంత పాడతారు.


బాలే పెంచనే వెంటాపర్ రెడి బోలిరీచ
రెడి బోలరీచక్ జినందేకరేచ
సావుకార్ భీకియ్వార్ రోరలూటోరేచ
బాయే పెంచనే వెంటాపర్ రెడి బోలిరేచ



రెడి బోలిరీచక్ జనండేకరేచ
సావుకార్ హనుమంత రెడ్డిర్ చోర లూటోరేచ

అంటూ పాటలు పాడుతూ నృత్యం చేస్తారు. సుగాలీలు నివసించే ప్రాంతాన్ని తండా అంటారు. వీరిని లంబాడీలు అని పిలుస్తారరు.
## యిచి కూడా చూడండి
* లంబాడి

## సూచికలు

* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

## యితర లింకులు

వర్గం:జానపద కళారూపాలు
నామాల సింగని నృత్యం

రాయలసీమలో ఉగాది పండుగకూ, పీర్ల పండగకూ ఉరుసు సందర్భాలలోనూ, తిరుణాలలోనూ **నామాల సింగని నృత్యం** చేస్తూ వుంటారు. ముఖానికి నల్లని బొట్లు పెట్టి ఎఱ్ఱటి రంగు మచ్చల్లాగా అలంకరణ చేసి నుదుట నామాలు పెడతారు. నాలుక మీద మరో పెద్ద నాలుకను పెంచి, తలమీద రుమాలు చుట్టి వేప మండలం ని దోపుతారు. రెండు చేతుల్ని పెనవేస్తూ గొలుసుతో కడతారు. రెండు చేతుల్లోనూ పిడి బాకులుంటాయి. నడుముకు చుట్టూ దట్టి గుడ్డ కడతారు. ఎఱ్ఱటి సల్లడం తొడుక్కుంటారు. కాళ్ళకు గజ్జెలు కడతారు. ఇలాంటి అలంకరణ చేసిన తరువాత అరెండు చేతులకూ, భుజాలకూ నూలు త్రాళ్ళతో రెండు ప్రక్కలా పట్టు కుంటారు. తరువాత తప్పెట దరువులకు అనుకూలంగా నామాల సింగడు అడుగులు వేస్తాడు. పగ్గాలు పట్టుకున్న వాళ్ళు అతనికి అనుగుణంగా అడుగులు వేస్తూ తిరుగుతూ వుంటారని డా: చిగిచర్ల కృష్ణా రెడ్డి గారు జానపద నృత్య కళలో వివరించారు. నామాల సింగడు ముఖ్యంగా రెండు చేతుల్ని పైకి ఎత్తుతూ కత్తుల్ని వేగంగా తిప్పుతూ ఒక్కొక్క కాలిని వెనక్కి ముందుకీ నేలపై తాటిస్తాడు. మీసాలను మెలివేస్తూ వుంటాడు. ఎర్ర్రని నాలుక వ్రేలాడుతూ వుండగా స్మారకం వచ్చి వెనక్కి చాపుతూ అడుగులు వేస్తాడు. అడుగులు బస్కీలు తీసినట్లుంటాయి. అడుగులకు తగినట్లు తప్పెట వాయిద్య గతులు ఇలా వుంటాయి.
## తప్పెట గతులు
మొదటి సారి..............


జెగ్ నకన్
జెగ్ నకన్
జేగ్ నకన్


నామాల సింగడు రెండు కాళ్ళను, రెండు చేతుల్ని ఒక్క సారిగా కదిలిస్తూ గుంపు మధ్యలో వస్తూ వుంటాడు. వెంటనే ఒక్క సారిగా తప్పెట తిరగ మారుస్తాడు.


జెగ్ జెగ్ నకన్
జెగ్ జెగ్ నకన్
జెగ్ జెగ్ నకన్
 
అలా గుంపులోని స్త్రీ, పురుషులు చూస్తుండగా తప్పెట్లు వెనక్కి వెనక్కి సర్దుకుంటూ, గతులు మార్పు చేసుకుంటూ పోతారు. మూడు లేక ఐదు తప్పెటలు కొడుతూ వుంటారు. అడుగులు బిర బిరా వేసే టప్పుడు తప్పెట గతి మార్చేస్తాడు. ఇలా అతప్పెట గత్యులు మారుతున్నప్పుడు నామాల సింగడు కొద్దిసేపు విరామం తీసుకుంటాడు. అప్పుడు ముఖానికి అడ్డంగా గుడ్డను కప్పుతారు. అతనిపై మరమరాలు చల్లుతారు. ఎర్రనీళ్ళు దిగదీస్తూ పోతారు. ఇవన్నీ చేయటం, నామాల సింగనికి ఎటువంటి ఆటంకాలు రాకుండా చూడాలని చేస్తారట. ఇలా గుంపు అందరికీ చూపించి ఇంటికి వెళ్తాడు. ఈ చరిత్రకు ఈ ప్రాంతంలో ఇలా ప్రచారంలో ఉంది.

## నామాల సింగడంటే

నామాల సింగడనే పేరు గలిగిన వ్వక్తి ఈ ప్రాంతంలో దారి దోపిడి చేసే వాడట. సంతకెళ్ళి సరుకులు తీసుకు వస్తున్న స్త్రీ, పురుషుల్ని బలవంతంగా బట్టలు ఊడదీయించి కోలాటం వేయించే వాడట. దీనికి చుట్టూ గ్రామస్తులంతా ఏకమై అతన్ని పట్టి బంధించి గ్రామంలో తాళ్ళతో కట్టి పట్టుకుని వచ్చారట. అప్పుడు నాలుక ;బయటికి వచ్చి వూగుతూ కాళ్ళు తేలిపోయి అలా అలా నేలపై ఈడుస్తూ వచ్చాడట. గ్రామంలోకి వచ్చిన తరువాత చంపేశారట. దీనికి నిదర్శనం ఈ నామాల సింగని నృత్యం. ఈ నాటికీ రాయలసీమ ప్రాంతంలో మొహరం పండుగ నాడు తప్పనిసరిగా చేస్తున్నారట. సింగని వేషంలో పాల్గొనే కళాకారులు గొట్టూరి ఓబి రెడ్డి, చాకలి కొండన్న, హరిజన గంగప్ప, బోయిల ఆదినారాయణ, హరిజన నాగన్న మొదలైన వారని డా: చిగిచెర్ల కృష్ణా రెడ్డి గారు వారి జానపద నృత్య కళలో పేర్కొన్నారు.
## సూచికలు
## మూలాలజాబితా
* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

## యితర లింకులు

వర్గం:జానపద కళారూపాలు